Maudhui: Katika mahojiano na BBC katika kipindi cha FOCUS ON AFRICA mjini London waziri Palamagambo Kabudi alinukuliwa akisema kwamba visa vya watu kutoweka vimesababisha uchungu mwingi nchini humo.

''Wacha nikwambie unapozungumzia kuhusu kisa hicho, ni mojawapo ya visa ambavyo vimesababisha uchungu mwingi nchini Tanzania''. 

Aliendelea: Katika eneo la Rufiji sio tu Azory Gwanda aliyetoweka na kufariki, nataka kukuhakikishia kwamba tunachukua kila hatua  sio tu katika eneo la Rufiji bali pia maeneo mengine ya Tanzania ili kuhakikisha kuwa watu wetu wako salama-sio tu waandishi , bali pia Polisi na raia wa kawaida.

Na baada ya mahojanio hayo wanaharakati wa haki za kibinadamu  na raia walisambaza kanda ya video ya mahojiano hayo mitandaoni wakimtaka waziri huyo kuelezea familia ya mwandishi huyo ni wapi mwili wake ulipatikana.

Wakili maarufu nchini humo Fatma Karume maarufu Shangazi aliandika katika mtandao wake wa twitter:  Mungu wangu Palamagamba amekiri katika BBC FOCUS ON AFRICA kwamba Azory alitoweka na kufariki. Je alijuaje kwamba amefariki?

Mwengine kwa jina Namdi aliandika: hakika hakuna likaalo gizani  likadumu. Bila shaka sasa ni muda muafaka watuonyeshe kaburi lake

Hilda Newton naye aliandika: kabudi atuambie wamepeleka wapi maiti ya #AzoryGwanda lakini pia inawezekana hata alipo.

Kwa mujibu wa taarifa iliyotolewa awali na kampuni ya magazeti ya mwananchi, mwanahabari huyo wa kujitegemea alitoweka tarehe 21 Novemba.

Bw Gwanda alikuwa anaishi na kuripoti kutoka mji mdogo uitwao Kibiti, ambao upo kilomita kama 130 hivi kusini mwa Dar es Salaam.

Bwana Gwanda ni mmoja wa waaandishi wa kwanza kabisa kuripoti kwa kina juu ya mfululizo wa mauwaji yaliyokuwa yakitekelezwa na watu wasiojulikana yaliyowalenga polisi na viongozi wa mji huo.

Mauwaji hayo  yalitia hofu kubwa mjini hapo.

Mke wake Anna Pinoni alisema watu wapatao wanne wakiwa kwenye gari aina ya Toyota Land Cruiser nyeupe walimchukua bwana Gwanda kutoka katikati ya mji huo, mahali ambapo hupendelea kukaa.

Anasema pia aliporudi nyumbani alikuta...\nMaudhui yaliyotangulia yanaweza kufupishwa kama ifuatavyo:
Kutoweka kwa mwandishi mpekuzi nchini Tanzania Azory Gwanda hatimaye kumechukua mwelekeo mpya baada ya waziri wa maswala ya kigeni nchini humo kusema kwamba mwandishi huyo 'alitoweka na kufariki'.